एह क्हानी दा इक पैहलु ऐ ब एहदा दुआ हिस्सा बी कोई खास खरा नेईं ऐ। हालांके राजनीति दे इक सिरे उप्पर फिरकापरस्त ते कट्टरवादी ताकतें दा कब्जा ऐ तां दूई बक्खी मौकापरस्तें ते सत्ता दे लोभिएं दा। मतदाताएं लेई ते इक बक्खी खूह ते इक बक्खी टोआ आहले हालात बनी गेदे न। राजनीति दी इस खेढड च होने आहली जित हार उप्पर हुन कोई रहानगी नेईं हुंदी ऐ की जे इस खेढड दा कोई रैफरी गै नेईं ऐ। असूलें ते वादें गी नभाने आहलें लेई इत्थे कोई थाहर नेईं ऐ। इत्थे पैसे ते पैसे दी ताकत दा बोलबाला ऐ ते नोहाड़े सामनै चुनांऽ आयोग लचार ते बेबस ऐ।